Jere Maula

Jere Petteri Maula (26. lokakuuta 1936 Joensuu – 1. marraskuuta 2020 Tampere) oli suomalainen arkkitehti ja Tampereen Teknillisen korkeakoulun yhdyskuntasuunnittelun professori vuodesta 1976. Hänen tutkimusalaansa oli kaupunkisuunnittelun metodiikka.

Maula valmistui ylioppilaaksi 1956, arkkitehdiksi Teknillisestä korkeakoulusta 1965 ja tekniikkan lisensiaatiksi samasta paikasta 1970. Hän työskenteli Arkkitehtitoimisto Erik Kråkström & Ahti Korhosen palveluksessa 1959–1969, Teknillisen korkeakoulun asemakaavaopin assistenttina 1965–1969 ja saman laitoksen laboratorioarkkitehtina 1969–1971. Tampereen Teknillisen korkeakoulun virkaa toimittavana apulaisprofessorina ja virkaa toimittavana professorina Maula työskenteli 1971–1976 sekä sen jälkeen yhdyskuntasuunnittelun professorina vuodesta 1976.

Maula hoiti useaan otteeseen Gropius-professuuria Weimarin yliopistossa. 

Maula sai vuonna 2013 ensimmäisen kerran myönnetyn Otto-Iivari Meurman -palkinnon.

Lähteet

Aiheesta muualla
 Muistokirjoitus

Suomalaiset arkkitehdit
Suomalaiset professorit
Tampereen teknillisen yliopiston professorit
Vuonna 1936 syntyneet
Vuonna 2020 kuolleet